( 205 ) 
dicelle amoureuse court, à laquelle requeste il ayt obtemperé 
tant amiablement que, sans nostre sceu ou quelque advertisse- 
ment, iceulz trois Très exellens princes d’unne concordance et 
volenté nous ont constraintement ordonné, créé, estably et 
eslevé en la hautesse et humble seigneurie de Prince d’amourz 
tant puissamment que force nous a esté, non le vueillant, l'avoir 
ainsy volu, accepté et débonnairement accordé, sans y avoir peu 
résister par quelque voye de reffus ou d’escusacion, affermans 
iceulz trois Très exellens princes icelle court d’amours demorer 
estable en gouvernement et fondée principamment soubz la 
conduilte, force et seurté d’icelles très loées v cr Cest assavoir 
humiliiées kaadi, à l’onneur, loenge, tservice 
de toutes dues et damoiselles, laquelle fondacion, florissant 
en exemples de bonnes meurs, présentera es jours avenir aux 
subgès d'icelle fruit de haultes proesses et de bonnes euvres 
à grant largesse, moyennant l’ayde du tout puissant, 
Pour ce, est il que nous, soubz l’obéissance et au commande- 
ment des dessus nommez Très exellens Princes, sentant nostre 
esperit arrozé du très agreable reconfort d'icelles deux vertus 
très desirées, ayant singulière affection et toute inclinée au ser- 
vice des dames, avons au jour d’uy, par très grande et meure 
délibéracion, en la présence d’iceulz trois très exellens Princes, 
avec pluseurs autres prinses, barons et seigneurz en grant 
nombre, ordonné, conclu, delibéré et juré de entretenir, sous- 
tenir et acomplir de point en point, emsemble de faire pareil : 
serement, jurer at gés de retenue, présens 
et avenir, de quelque hautesse, degré ou estat qu'ilz soient, 
certaines amoureuses ordonnances et status, déclarez par 
articles cy après, l’un après l’autre assez amplement. 
Et premièrement, seront esleus vingt et quatre chevaliers 
escuiers et autres, ayans experte congnoissance en la science de 
réthorique, approuvez factistes par apparence et renommée, 
lesquelz aront nom de ministre de la court d’amours et prin- 
cipale auctorité après les grans conservateurs d'icelle. | 
